Skal prøve så godt jeg kan å forklare hva som har skjedd.

Det hele startet noen mnd. før jul, når jeg skulle ha meg ny PSU. 

[b]1.[/b] Jeg kom over en Corsair HX620W demo modell på SHG.no - og bestilte denne PSUen til en sum av 962kr inkl. frakt. - Denne PSUen fungerte rett og slett ikke på min data - så jeg kontaktet kundeservice og forklarte dette, så PSUen ble sendt tilbake (Jeg betalte frakten tilbake). Jeg trengte jo en PSU til dataen, så jeg bestemte meg for å prøve en annen PSU (også hos SHG.no) - denne gangen en Chill Innovation CP 520 A3 (520W PSU). Jeg ble enig med selger om å betale prisen for denne, som var ~430kr, fordi det ville ta litt tid før jeg fikk tilbake pengene for den første PSUen jeg kjøpte. 

[b]2.[/b] Jeg fikk den Chill PSUen (demovare) i posten, hentet den, pakken den ut - og ble noe forskrekket.. fordi den så temmelig godt brukt ut. Jaja - så lenge den virker driter jeg i det tenkte jeg. Jeg kobler PSUen opp til dataen min, PCen starter opp - men hva skjer? Jo, jeg hører en veldig rar "Hvese/frese-lyd" .. "hva pokker??" så kommer det røyk fra PSUen. Jeg drar umiddelbart strømmen ut.. Jeg kontakter umiddelbart SHG.no - og forklarer hva som har skjedd. Selgeren sender meg deretter et dokument som jeg kan printe ut - slik at jeg får sendt tilbake PSUen på deres regning. Selgeren tilbyr meg også en PSU av deres eget merke (SHG) - men jeg bestemmer meg for å heller kjøpe meg en HELT NY Chill Innovation CP520A4 - null problem sier selgeren. Men da må jeg betale mellomlegget på demovaren jeg kjøpte (CP520A3 til ~420kr) - den nye Chill PSUen kostet 705kr - så jeg måtte betale et mellomlegg på ~300kr. 

[b]Jeg har nå altså betalt ~960kr for en defekt PSU som ble sendt tilbake, og 705kr for en helt ny PSU. Jeg skal ha 960kr tilbake for den første PSUen som ble kjøpt.[/b]

[b]3.[/b] Jeg har nå mottatt en helt ny PSU hos SHG.no. Jeg sender mail til SHG.no med mitt kontonr - der jeg ber dem overføre pengene til meg, for den første PSUen jeg kjøpte. Men mens tiden flyr, så får jeg mailer i posten om at de første PSUene jeg kjøpte har blitt testet defekt, og at ny PSU har blitt sendt til meg. Jeg skal jo ikke ha ny PSU tilsendt til meg i posten - så jeg kontakter SHG.no og spør hvorfor i all verden de sender meg 2 helt nye PSUer når jeg ikke skal ha det - jeg skal kun ha penger tilbake for den ene PSUen jeg har kjøpt. SHG.no sier at det dessverre er noe rot med deres reklamasjonsavdeling - og beklager at det har skjedd. Jaja - ikke så mye å gjøre med det. Jeg gikk i alle fall til posten med hentelappene og sa at de skulle sendes tilbake.

Tikk takk.. tikk takk.. Dagene går - og jeg får [b]2[/b] nye eposter om at ny PSU er blitt sendt til meg. Hva pokker? Jo - nå har de klart å sende meg hele 4 PSUer jeg IKKE skal ha. Jeg kontakter selvsagt SHG, og lurer på om dem ikke har noe som helst system der i det hele tatt. Og om jeg får pengene de skylder meg tilbake snart? Jojo - SHG beklager nok en gang det som har skjedd.

[b]4.[/b] Tiden flyr - jeg venter fortsatt på pengene SHG skylder meg. [b]Så får jeg plutselig en Telefon fra SHG - jo, hun sier at JEG skylder SHG.no ~3500kr som JEG "ikke" har betalt. [/b]Men hun sier også at det var noe "rart" med dette, og jeg forklarer henne hva som har skjedd. [b]Det viser seg at den selgeren jeg har hele tiden hatt kontakt meg "plutselig" har sluttet.[/b] Men hun er de behjelpelig, og gir meg en mail addresse. Hun sier at jeg må sende henne mailene som jeg har utvekslet med 'selgeren' som 'sluttet'. Jeg sender henne alle mailene - og får beskjed om at hun skal etterforske dette. Og her slutter kontakten totalt med SHG - jeg ventet drøye 10 dager på at hun (SHG) skulle komme med en tilbake melding (det er også jævlig irriterende å ikke ha fått de 960kronene de skylder meg, for nå har det tross alt gått over 3mnd siden det har skjedd) - så jeg sender en mail.. Ingen svar.. Jeg sender nok en mail - ingen svar. Hva er dette for en bedrift egentlig? Jeg har nå prøvd å ringe SHG i 10 dager, jeg har lagt igjen kundenummer etc. Ingen tar telefonen der - ingen sender en tilbakemelding i mail til meg. Jeg blir totalt ignorert. 

[b]En liten oppsummering av hva jeg har skrevet ovenfor: [/b]

Jeg har kjøpt & betalt for 2 PSUer hos SHG.no: 

* 1x Corsair HX620W til 960kr

* 1x Chill Innovation CP520A4 til 705kr

- Corsair PSUen ble sendt tilbake & testet defekt. [b]Jeg skal ha 960kr tilbake for denne - noe som jeg enda ikke har fått etter over 3mnd.[/b]

- SHG har klart å sende meg _4_ helt nye PSUer som jeg ikke skulle hatt (og som jeg dessverre ikke kunne forhindret dem i å sende). 

- Deres selger har plutselig sluttet - jeg har blitt oppringt av SHG og de har sagt jeg skyldte deg ~3500kr (summen av de 4 PSUene som deres reklamasjons avdeling har klart å sende meg, som jeg ikke skulle ha.. og som alle har blitt sendt tilbake til SHG).

- SHG skal undersøke saken (etter jeg forklarte hva som har skjedd) fordi de mente selv det var noe tull med at jeg skyldte dem dette beløpet. De skulle komme med en tilbakemelding.

- MEN DET HAR DEM IKKE GJORT. Jeg blir totalt ignorert av dem. Og de skylder meg fortsatt 960kr.

Så.. jeg håper folk tenker seg om 2 ganger før de handler hos SHG.no. Jeg vet ikke helt hva SHG driver med - om de har gått konkurs eller hva dem har. Jeg kan i alle fall si at jeg er ganske så forbannet over at de ikke har betalt meg tilbake de 960kronene de skylder meg - og jeg kommer ikke til å gi meg med denne saken.
